****

**תקנון הקונסרבטוריון למוזיקה אשכול**

קונסרבטוריון למוזיקה אשכול הוא בית ספר מקצועי ללימודי נגינה ושירה. הלימודים כוללים פעילות שבועית של שיעורי נגינה, שיעורים בתורת המוסיקה, נגינה בהרכבים ובתזמורות, השתתפות בכיתות אמן, מבחנים, תחרויות וקונצרטים.

ובקרת הקונסרבטוריון כמוסד לימודי ומקצועי.

תקנון זה מציג את הנהלים במוסד ומחייב את התלמידים, ההורים, המורים וההנהלה.

**א. שיעורי הנגינה:**

1. במהלך שנת לימודים מלאה זכאי התלמיד לפחות ל-**35** שיעורי נגינה. שיעור סטנדרטי שבועי נמשך 45 או 60 דקות, לפי הרישום. הלוח השנתי של הקונסרבטוריון פועל לפי לוח מועדי ישראל וחופשות משרד החינוך. פירוט לגבי חופשות הקונסרבטוריון בסעיף ד'.
2. למען הסר ספק, השתתפות מפעם לפעם בכיתות אמן, האזנה לקונצרט, פעילויות מחלקתית, נגינה בקונצרטים, מבחנים או תחרויות מטעם הקונסרבטוריון, שנעשים בזמן השיעור, יחשבו כשיעור. המורה רשאי לקבוע פעילות מוסיקלית אחרת (כגון אלו המוזכרים לעיל), על חשבון שיעור הנגינה, עד 3 פעמים בשנה. מעבר לכך, מחויב המורה להשלים את שיעורי הנגינה.
3. מועד השיעורים הפרטניים נקבע בתיאום עם המורה לכלי. בכל בירור בנושא שיעורים, כמות השיעורים והתקדמות התלמיד על ההורים לפנות אישית למורה.
4. שיעורי תיאוריה והרכבים הינם שיעורים נוספים לשיעור הנגינה הפרטני ומהווים חלק בלתי נפרד מהלימודים בקונסרבטוריון.
5. השתלבות התלמיד בהרכבי הביצוע השונים מותנים בהמלצת המורה ו/או מעבר השמעה לצורך שיבוץ נכון עבור התלמיד ע"י הצוות המקצועי.

**ב. הרשמה לקונסרבטוריון:** לקונסרבטוריון מתקבלים תלמידים החל מגיל 5 ללימודי כלי פרטניים. בגילאים הצעירים חובה להתייעץ ולהיעזר בבחירת כלי מתאים במנהל/ת המוסד או מורה מטעמו/ה תוך תשומת לב לגיל התלמיד ולנתוניו הפיסיים והמוסיקליים.

ההחלטה ביחס לבחירת הכלי תהיה בידי הקונסרבטוריון, ההורים והילד.

תחילת ההוראה תעשה רק לאחר רישום מלא והסדר תשלום של התלמיד .

**ג. תנאי תשלום שכ"ל, השכרת כלי נגינה, תעריפים, הנחות ומלגות** :

1. קבלת שיעורים והשתתפות בפעילות הקונסרבטוריון מותנית בהסדרת התשלומים מראש. כל התשלומים ייעשו בעת ההרשמה!! תלמיד לא יחל לימודיו לפני הסדרת התשלום.
2. שכר הלימוד הינו שנתי ותעריפי שכר הלימוד הינם ע"פ טבלת התעריפים השנתית של הקונסרבטוריון הכוללת גם מפרט הנחות מובנות.
3. שכ"ל הינו עבור השיעור היחידני בלבד. **שיעורי התיאוריה ניתנים ללא תשלום נוסף** והינם חלק בלתי נפרד ממערך הלימודים וכל תלמיד מחויב בהשתתפות בהם. **שיעורים נוספים כגון תזמורת/ מקהלה/ הרכבים,** יינתנו גם הם ללא עלות נוספת והשיבוץ אליהם הוא על בסיס המלצת המורה לנגינה והתאמת התלמידים, הן מבחינה מקצועית והן מבחינה ארגונית. ההשתתפות מחייבת את התלמיד/ה בייצוג הקונסרבטוריון בהופעות, קונצרטים וכנסים.
4. עלות שנתית להשכרת כלי נגינה הינה 360 ₪, וזאת על מנת לתחזק את כלי הנגינה במקרה של בלאי הנגרם משימוש סביר ותקלות בכלי. במידה ותלמיד יעשה שימוש שאינו סביר בכלי (נפילות חוזרות של הכלי, שימוש בכוח שיוצר נזק לכלי, אחסנה לא סבירה של הכלי) ויהיה צורך בתיקונים רבים במהלך השנה או החלפת כלים "סדרתית", הקונסרבטוריון רשאי לדרוש את השתתפות התלמיד בתשלום על התיקון/כיסוי עלות התיקון או רכישת כלי חדש.
5. מומלץ להורה המעוניין להשכיר כלי לשלם במעמד הרישום וזאת כדי להבטיח את קבלת הכלי בתחילת שנת הפעילות.
6. תלמיד המבקש להשכיר כלי נגינה יגיע בשיעור הראשון עם אחד מהוריו ועם כתב התחייבות על השכרת כלי חתום. כתב ההתחייבות מצורף בהמשך.
7. **הנחת רישום מוקדם בגובה 5% תינתן עד ה-28.8.24.** הרשמה לאחר מכן תהיה בעלות מלאה. הנחה זו תינתן על רישום לכלי אחד בלבד.
8. הנחת השתתפות בתזמורת/מקהלה תינתן לתלמידים הלומדים שיעורים פרטניים בקונסרבטוריון בלבד ובמידה והתלמיד עמד בדרישות הבאות:

א. התמדה והגעה לכל המפגשים.

ב. עד 3 חיסורים מוצדקים בשנה מחזרות.

ג. השתתפות בהופעות וקונצרטים בהם ההרכב לוקח חלק.

ההנחה תינתן באופן הבא:

\* לתלמידים אשר קיבלו הנחת רישום מוקדם ועמדו בתנאים לקבלת ההנחה, תינתן הנחה של 5% לקראת סוף השנה, בנוסף ל-5% הנחת הרישום המוקדם שניתנו במועד ההרשמה.

\* לתלמידים שלא קיבלו הנחת רישום מוקדם ועמדו בתנאים לקבלת ההנחה, תינתן הנחה של 10% משכר הלימוד השנתי.

1. תלמידים צעירים עד כיתות ג', הרשומים ללימודי פסנתר וכלי קשת ומקבלים הנחת שכר לימוד, לא יקבלו הנחות נוספות (כגון הנחת רישום מוקדם או הנחת השתתפות בתזמורת/מקהלה).

**ד. פעילות שנת הלימודים וחופשות:**

שנת הלימודים תשפ"ה: 1.9.2024-20.6.2025

לא יתקיימו שיעורי נגינה במועדים הבאים:

ערבי חג וחג ראש השנה, יום הכיפורים, סוכות וחוה"מ סוכות, פורים, פסח וחוה"מ פסח, יום הזיכרון ויום העצמאות, שבועות, ל"ג בעומר.

במהלך חופשת חנוכה וחופשת הפסח שלפני ערב החג יתאפשרו החזרי שיעורי נגינה או לחילופין תוספות

שיעורים ע"פ הצורך ובתיאום המורה עם התלמיד.

**ה. הפסקת לימודים**

1. **ביוזמת הקונסרבטוריון** - להנהלת הקונסרבטוריון והמרכז הקהילתי שמורה הזכות להפסיק את הלימודים אם התלמיד לא יעמוד בדרישות בסיסיות ו/או במקרים של התנהגות לא נאותה.
2. **ביוזמת התלמיד**- הפסקת לימודים המאפשרת החזר כספי תתבצע עד סוף דצמבר בלבד. התשלום יהיה עד תום חודש ההשתתפות האחרון, והתלמיד יהיה זכאי לשיעורים עד תום החודש. הודעה למזכירות הקונסרבטוריון על ביטול תתקבל עד ה10 לכל חודש. **הודעה לאחר התאריך הנ"ל תחייב תשלום של חודש מלא נוסף.** גם במצב שכזה רשאי התלמיד להמשיך את השיעורים עד תום החודש עליו שולם אך לא יתקבל החזר כספי במידה ויבחר שלא להשתמש בזכותו לקבל את השיעורים.
3. כל הפסקת לימודים מחייבת שיחה עם המורה לפני הפסקת התשלום.
4. החל **מחודש ינואר לא ניתן להפסיק לימודים ולקבל החזר כספי** אלא בנסיבות חריגות באישור הנהלת המרכז הקהילתי בלבד.
5. לנרשמים החל מחודש ינואר תתאפשר תקופה של חודש ניסיון אחד. לאחר מכן לא ניתן להפסיק את הלימודים ולקבל החזר כספי.
6. תלמידים הניגשים למבחני בגרות ו/או למבחני קרן שרת או מוזיקאי מצטיין לא יכולים להפסיק את הלימודים לאחר מועדי הבחינות. השיעורים ימשכו עד סוף שנת הלימודים מתחילתה ועד סופה אלא אם החליטו על הפסקת לימודים עד סוף דצמבר.

**ו. היעדרות משיעורים**

1. היעדרות המורה- שיעור/ים שהתבטלו עקב היעדרויות מורה יוחזרו במועד חלופי שייקבע בין המורה לתלמיד, תוך התחשבות בלוח הזמנים של המורה.
2. היעדרות התלמיד- כל שיעור שאינו מתקיים עקב אי הופעת התלמיד ייזקף לחובתו של התלמיד. **המורה לא יהיה מחויב** **להחזירו**, גם אם נעשתה הודעה ביום ההיעדרות מכל סיבה שהיא לרבות מחלה.
3. גם במקרה של היעדרות ידועה מראש, בה הודיע התלמיד למורה לפחות 48 שעות לפני השיעור לצורך תיאום שיעור חלופי, תתקיים החזרת שיעור **בתנאי שהדבר מתאפשר למורה.**

**החזרת שיעורים כאלו תתאפשר אך ורק ביום העבודה הקבוע של המורה ורק במידה ויתבטלו שיעורים אחרים.** למען הסר ספק, חופשה/נסיעה משפחתית, אירוע משפחתי, טיול, מסיבה וכדומה מחייבות הודעה מראש על היעדרות עד שבוע מראש. גם במידה והתקבלה הודעה על היעדרות בזמן, החזר השיעור יינתן כפי שנרשם בסעיף זה.

1. שיעורי השלמה- יינתנו במועד שיתואם ויקבע ע"י המורה. המורים מגיעים מרחוק, ולכן מורה ייתן שיעורי השלמה במועד מרוכז שיקבע מראש עם כל קבוצת התלמידים הזקוקים לשיעור השלמה. במידה ונקבע מועד לשיעורי השלמה ע"י המורה והתלמיד לא מגיע או לא יכול להגיע, ייחשב שיעור ההשלמה כשיעור לכל דבר.

**ז.** **חובות התלמיד**

1. אין לאחר לשיעורים - זמן האיחור הינו על חשבון זמן השיעור.
2. חיסורים ואיחורים נרשמים בדף מעקב אישי הנמצא בידי המורה.
3. השתתפות בשיעורי התיאוריה הינם חלק בלתי נפרד ממכלול הלמידה בקונסרבטוריון ומהווים כלי משמעותי לקידומו של התלמיד. השיבוץ לשיעורי התיאוריה יעשה במעמד ההרשמה. שיעורי התיאוריה ניתנים ללא עלות נוספת בשכר הלימוד.
4. תלמידים הניגשים לרסיטל בגרות בנגינה נדרשים לפחות ל4 שנות לימוד בתיאוריה והחל מכתה י' נדרשים להירשם לשיעור של 60 דקות לפחות. בנוסף לכך, **החל מסוף כיתה ט' ועד הרסיטל יהיו מחויבים תלמידי מסלול הבגרות בנגינת השמעות פנימיות לפי הנדרש מהם והופעה בקונצרטים כיתתיים או רב מחלקתיים לפחות פעמיים בשנה.**
5. הישגי התלמיד בנגינה / שירה מותנים במילוי אחר הוראות המורה, קיום אימונים בבית ונגינה בקונצרטים.
6. הנחת השתתפות באחד ההרכבים/ תזמורת מותנית בהשתתפות רציפה ורצינית בחזרות לאורך כל שנת הלימודים. תלמיד הנעדר יותר מ3 חזרות בשנה"ל, או לא מגיע לקונצרט, יאבד את ההנחה.
7. על התלמיד להשתתף ולנגן בלפחות 2 קונצרטים בשנה.

**ח.** **החלפת מורה-** ניתן לעבור ממורה למורה. העברה זו מותנית בשיחה עם מנהלת הקונסרבטוריון ואישורה. תלמיד או מורה לא יבצעו העברה על דעת עצמם.

**כתב התחייבות**

1. הנני מתחייב לשלם את שכר הלימוד השנתי כפי שנקבע בתקנון ע"י הקונסרבטוריון ולהסדיר את התשלום במועד ההרשמה. אי הסדרת תשלום בזמן תאפשר לקונסרבטוריון להפסיק את לימודיו של התלמיד.

2. אי הופעת בני/בתי לשיעורים ללא הסדר הפסקת לימודים לא יפטרו אותי מתשלום שכר הלימוד. ידוע לי כי במצב של אי הסדרת תשלום בשנת הלימודים הנוכחית ייזקף לי חוב לתשלום מול המרכז הקהילתי בעת ההרשמה לחוגים עד להסדרת התשלום.

3. במידה והנני משכיר כלי מהקונסרבטוריון, ידוע לי כי במצב של גרימת נזק לכלי נגינה יותר מפעם אחת בשנה המצריך תיקון ו/או רכישת כלי חדש יהיה עליי לשאת בהוצאות עבור התיקון או הרכישה אשר יקבעו ע"י הנהלת הקונסרבטוריון ביחס לנזק ולעלות התיקונים הדרושים.

4. כלי הנגינה שהנני משכיר הינו:

כלי נגינה:\_\_\_\_\_\_\_\_\_\_\_\_\_\_\_\_\_\_\_\_ מס' סידורי של הכלי:\_\_\_\_\_\_\_\_\_\_\_\_\_\_\_\_\_\_\_\_\_\_

5. ידוע לי כי השכרת הכלי מסתיימת ב31.8 מדי שנה ועליי להסדיר תשלום מחדש או להחזיר את כלי הנגינה לקונסרבטוריון. אי החזרת כלי נגינה עשויה לחייב אותי ברכישה של כלי חדש לקונסרבטוריון.

6. הנני מאשר לפרסם תמונות מהופעות/קונצרטים של בני/בתי באתר הקונסרבטוריון ו/או עמוד הפייסבוק שלו, ובמדיה עפ"י שיקול דעת ההנהלה.

7. הנני מסכים לקבל מעת לעת מידע על פעילות הקונסרבטוריון באמצעות דואר אלקטרוני.

**אני מאשר/ת ומסכים/ה לתקנון וכתב ההתחייבות הנ"ל של הקונסרבטוריון.**

**תאריך:\_\_\_\_\_\_\_\_\_\_\_\_\_\_\_ שם מלא:\_\_\_\_\_\_\_\_\_\_\_\_\_\_\_\_ חתימת ההורה:\_\_\_\_\_\_\_\_\_\_\_\_\_\_\_\_**